RP-1

RP-1 (ראשי תיבות באנגלית של Rocket Propellant או Refined Petroleum) הוא צורה של קרוסין מזוקק מאוד,  המשמש כדלק רקטות. RP-1 מספק מתקף סגולי נמוך יותר מאשר מימן נוזלי (LH2), אך הוא זול יותר, יציב בטמפרטורת החדר, ובעל סיכון נמוך יותר לפיצוץ. RP-1 צפוף בהרבה מ־LH2, מה שמקנה לו צפיפות אנרגיה גבוהה יותר. ה־RP-1 הוא גם רעיל ומכיל גורמים מסרטנים, אם כי נמוכים הרבה יותר מדלקים אחרים כמו הידרזין.

RP-1 הוא דלק במאיצי השלב הראשון של הרקטות סויוז, זניט, דלתא I-III, אטלס, פאלקון, אנטארס וטרונאדור II. הוא גם הפעיל את השלבים הראשונים של אנרג'יה, טיטאן I, סטורן 1, סטורן IB וסטורן 5. הארגון ההודי לחקר החלל מפתח גם הוא מנוע RP-1 לרקטות העתידיות שלו.

הערות שוליים 

דלק
מנועים רקטיים
מוצרי נפט